cyanic-selkie/wikianc huggingface dataset:
মাতিলদা
উপন্যাসের সারমর্ম
আতঙ্কে ভীত ক্রাঞ্চবুল পালিয়ে যান এবং শিক্ষিকা জেনিফার আইনজীবী কর্তৃক প্রাপ্ত চিঠিতে জানতে পারে, তার পিতার সমস্ত সম্পদের উইল উদ্ধার করা হয়েছে এবং তাকে ফেরত দেওয়া হবে। অধ্যক্ষার অনুপস্থিতির জন্য মিস্টার ট্রিবলি নামক একজন চমৎকার ব্যক্তিকে বিদ্যালয়ের পরবর্তী অধ্যক্ষ করা হয়। মাতিলদাকে উচ্চতর শ্রেণিতে প্রমোশন দিয়ে তুলে দেওয়া হয়। সেখানে সে তার টেলিকিনেসিস ক্ষমতা আর ব্যবহার করতে পারছিল না, যার ব্যাখ্যা হিসেবে শিক্ষিকা জেনিফার বলেন, যেহেতু এখন তাকে উচ্চতর শ্রেণিতে আরো বেশি পড়াশুনায় মনোযোগী হতে হচ্ছে তাই তার পক্ষে এই ক্ষমতা আর প্রয়োগ করা সম্ভব হচ্ছে না। মাতিলদা নিয়মিতই শিক্ষিকা জেনিফারের বাসায় যেত, কিন্তু একদিন তার বাবা-মা স্পেনে পালিয়ে যেতে উদ্যত হন। কারণ মাতিলদার বাবা চোরাই গাড়ির ব্যবসা করতেন, তাই পুলিশ থেকে বাচঁতেই তার এই পরিকল্পনা। মাতিলদা শিক্ষিকা জেনিফারের কাছে থাকতেই ইচ্ছা প্রকাশ করে এবং এই প্রস্তাবে তার বাবা-মা রাজিও হন। মাতিলদা ও শিক্ষিকা জেনিফার সুখে শান্তিতে বসবাস করতে থাকেন। আর গল্পের এখানেই শুভ সমাপ্তি হয়।
মিস্টার ওয়ার্মউড (মাতিলদার বাবা) নামক চরিত্রটি বাকিংহ্যামশায়ারের রোয়াল দালের গ্রামের বাড়ি গ্রেট মিসেনডেনের কোনো বাস্তব ব্যক্তির আচরণের উপর ভিত্তি করেই লেখক তৈরী করেছিলেন।
রাজা বিন নাগাহ আলী
রাজা বিন নাগাহ আলী (জন্ম ১৯৩৩) একজন মালয়েশীয় স্প্রিন্টার। তিনি ১৯৫৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
মুম্বই বিশ্ববিদ্যালয়
মুম্বই বিশ্ববিদ্যালয় (প্রাক্তন বম্বে বিশ্ববিদ্যালয় নামেও পরিচিত; অনানুষ্ঠানিকভাবে মিইউ নামে পরিচিত) হল ভারতের প্রাচীনতম রাষ্ট্রীয় বিশ্ববিদ্যালয়ের একটি এবং মহারাষ্ট্রের প্রাচীনতম বিশ্ববিদ্যালয়। এটি ১৮৫৭ সালে প্রতিষ্ঠিত হয়। বিশ্ববিদ্যালয়টি কলা, বাণিজ্য, বিজ্ঞান, চিকিৎসা, ও প্রকৌশলে স্নাতক, স্নাতকোত্তর ও ডক্টরাল কোর্সসহ ডিপ্লোমা ও সনদ প্রদান করে থাকে। বেশিরভাগ কোর্সের ভাষা ইংরেজি।
মুম্বইয়ে বিশ্ববিদ্যালয়টির দুটি ক্যাম্পাস (কালিনা ক্যাম্পাস ও ফোর্ট ক্যাম্পাস) রয়েছে, এবং মুম্বইয়ের বাইরে দুটি ক্যাম্পাস রয়েছে, যার একটি থানে উপ ক্যাম্পাস। ফোর্ট ক্যাম্পাসে কেবল প্রশাসনিক কার্যক্রম পরিচালিত হয়। মুম্বইয়ের কয়েকটি ইনস্টিটিউট পূর্বে এই বিশ্ববিদ্যালয়ের অধিভুক্ত ছিল যা বর্তমানে স্বায়ত্তশাসিত ইনস্টিটিউট বা বিশ্ববিদ্যালয়।
মুম্বই বিশ্ববিদ্যালয় বিশ্বের অন্যতম বৃহত্তম বিশ্ববিদ্যালয়। ২০১১ সালে এই বিশ্ববিদ্যালয়ে ভর্তি হওয়া শিক্ষার্থীর সংখ্যা ছিল ৫৪৯,৪৩২। ২০১৩ সালে বিশ্ববিদ্যালয়টির ৭১১টি অধিভুক্ত কলেজ ছিল।
ইতিহাস
বম্বে অ্যাসোসিয়েশন থেকে ভারতে ব্রিটিশ ঔপনিবেশিক সরকারের নিকট পিটিশন প্রেরণের পর ১৮৫৪ সালে স্যার চার্লস উডের খসড়াকৃত উডের আদেশ অনুসারে ১৮৫৭ সালে বম্বে বিশ্ববিদ্যালয় প্রতিষ্ঠিত হয়। এটি যুক্তরাজ্যের একই রকমের বিশ্ববিদ্যালয়গুলোর আদলে নির্মিত হয়, বিশেষ করে লন্ডন বিশ্ববিদ্যালয়ের আদলে।
১৮৩৫ সালে এইলফিনস্টোন কলেজে কলা অনুষদের বিভাগসমূহ প্রথম প্রতিষ্ঠিত হয় এবং ১৮৪৫ সালে গ্র্যান্ট মেডিক্যাল কলেজে চিকিৎসা অনুষদ চালু করা হয়। দুটি কলেজই বিশ্ববিদ্যালয়টি প্রতিষ্ঠার পূর্ব থেকে বিদ্যমান ছিল এবং বিশ্ববিদ্যালয়টির নিকট তাদের ডিগ্রি প্রদানের সুবিধা প্রদান করে। ১৮৬২ সালে প্রথম কলায় স্নাতক ও চিকিৎসায় লিসেন্টিয়েট ডিগ্রি প্রদান করা হয়।
সহযোগী বিশ্ববিদ্যালয়
যেসব বিশ্ববিদ্যালয়ের সাথে এই বিশ্ববিদ্যালয়ের মেমোরেন্ডা অব আন্ডারস্ট্যান্ডিং স্বাক্ষরিত হয়েছে সেগুলো হল আমস্টারডাম বিশ্ববিদ্যালয়, বাথ বিশ্ববিদ্যালয়, লিভারপুল হোপ বিশ্ববিদ্যালয়, রায়ারসন বিশ্ববিদ্যালয়, আইইএসইজি স্কুল অব ম্যানেজমেন্ট, ক্যুয়নে লজিস্টিকস বিশ্ববিদ্যালয়, তিয়ানজিন প্রযুক্তি বিশ্ববিদ্যালয়, নানকাই বিশ্ববিদ্যালয় ও এডিথ কাওয়ান বিশ্ববিদ্যালয়।
খড়গপুর সদর বিধানসভা কেন্দ্র
খড়গপুর সদর (বিধানসভা কেন্দ্র) (পূর্বে খড়গপুর টাউন নামে পরিচিত ছিল) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৪ নং খড়গপুর সদর বিধানসভা কেন্দ্রটি খড়গপুর পৌরসভা এবং খড়গপুর রেল বসতি এর খড়গপুর-১ সমষ্টি উন্নয়ন ব্লক এর অন্তর্গত।
খড়গপুর সদর বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
১৯৭৭-২০০৬
কংগ্রেসের জ্ঞান সিং সোহনপাল ১৯৮২ সাল থেকে ২০০৬ সাল পর্যন্ত ৬ বার খড়গপুর টাউন বিধানসভা কেন্দ্র থেকে জয়ী হন ২০০৬ সালে আরজেডি এর প্রেমচন্দ্র ঝা কে, ২০০১ সালে সিপিআই (এম) এর লালজি পান্ডেকে, ১৯৯৬ এবং ১৯৯১ সালে সিপিআই (এম) কালিদাস নায়েককে পরাজিত করেন এবং ১৯৮৭ এবং ১৯৮২ সালে সিপিআই (এম) এর জিতেন্দ্র মিত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে জনতা পার্টির সুধীর দাস শর্মা সিপিআই (এম) এর জিতেন্দ্র মিত্রকে পরাজিত করেন।
১৯৫১-১৯৭২
১৯৭২, ১৯৭১ এবং ১৯৬৯ সালে কংগ্রেসের জ্ঞান সিং সোহনপাল জয়ী হন। সিপিআইয়ের নারায়ণ চৌবে ১৯৬৭, ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, খড়গপুর একটি একক আসন ছিল, কংগ্রেসের মোহম্মদ মমতাজ মোল্লা জয়ী হন।
গুজরাটি লিপি
গুজরাতি লিপি বা  গুজরাটি লিপি (ગુજરાતી લિપિ) হল সমস্ত নাগরী লিপির মত একটি লিপি। এই লিপি প্রধানত গুজরাটি ভাষা ও কচ্ছ ভাষায় ব্যবহৃত হয়। গুজরাতি লিপি অনেক সময় হিন্দি ও সংস্কৃত ভাষায় ব্যবহৃত হয়। এই লিপির সংখ্যা গুলি নাগরীক লিপির থেকে আলাদা।
অ্যান্ড্রয়েড চালিত মোবাইল ফোনের তালিকা
thumb|[[গ্যালাক্সী নেক্সাস, "গুগলের সাম্প্রতিক ফোন"]] অ্যান্ড্রয়েড (Android) হল মোবাইলের জন্য কিছু সফটওয়্যারের সম্মিলন যাতে অপারেটিং সিস্টেম, মিডলওয়্যার এবং এপ্লিকেশনগুলো থাকে। এই পাতায় অ্যান্ড্রয়েড ব্যবহৃত হার্ডওয়্যার ডিভাইসগুলোর তালিকা তৈরী করার প্রচেষ্টা করা হয়েছে।
২০১১ সালের তৃতীয় চতুর্থাংশে গুগল ঘোষণা দেয় যে, অ্যান্ড্রয়েডের ব্যবহার ১৯০ মিলিয়ন পেরিয়েছে যা ২য় কোয়ার্টারে ছিল মাত্র ১৩৫ মিলিয়ন। এই পরিমাণ বৃদ্ধির জন্য কারণ দেখানো হয় ভারত এবং চীনের কম দামী স্মার্টফোন উৎপাদকের উৎপাদনকে।
দাপ্তরিকভাবে স্বীকৃত
নিচের তালিকায় অর্ন্তভূক্ত ডিভাইসগুলি অ্যান্ড্রয়েড অপারেটিং সিস্টেম ব্যবহার করে। একই ডিভাইসের জন্য ব্যবহৃত বিভিন্ন নাম একই সারিতে দেয়া হয়েছে।
স্মার্টফোন
কোন কলামের ব্যাখ্যার জন্য, দেখুন টেমপ্লেট:Infobox mobile phone/doc and/or টেমপ্লেট:Infobox information appliance/doc.
এসার
এই তালিকায় এসারের উৎপাদিত অ্যান্ড্রয়েড ফোনগুলো দেয়া হয়েছে।
জন বায়রম (সাতারু)
জন বায়রম (জন্ম ১৬ মার্চ ১৯৪৭) একজন অস্ট্রেলীয় প্রাক্তন সাঁতারু। তিনি ১৯৬৪ গ্রীষ্মকালীন অলিম্পিকে পুরুষদের ২০০ মিটার ব্যাকস্ট্রোকে প্রতিদ্বন্দ্বিতা করেছিলেন।
এফ. সি. কোহলি
ফকির চাঁদ কোহলি (১৯ মার্চ ১৯২৪–২৬ নভেম্বর ২০২০) ভারতের বৃহত্তম সফ্টওয়্যার পরিষেবা কোম্পানি টি. সি. এস. টাটা কনসালটেন্সি সার্ভিসেস- এর একজন সহ-প্রতিষ্ঠাতা এবং প্রথম প্রধান নির্বাহী কর্মকর্তা ছিলেন। তিনি টাটা পাওয়ার কোম্পানি এবং টাটা ইএলক্সাই সহ টাটা গ্রুপের অন্যান্য কোম্পানির সাথেও যুক্ত ছিলেন এবং ভারতীয় তথ্যপ্রযুক্তি (আইটি) পরিষেবার পৃষ্ঠপোষক সংস্থা NASSCOM-এর সভাপতি ছিলেন। তিনি ভারতীয় সফ্টওয়্যার শিল্পে অবদানের জন্য ২০০২ সালে ভারতের তৃতীয় সর্বোচ্চ অসামরিক সম্মান পদ্মভূষণ সম্মানে ভূষিত হয়েছিলেন। ভারতে তথ্যপ্রযুক্তি শিল্পের প্রতিষ্ঠা ও ক্রমবিকাশে তার অবদানের জন্য তাকে " ভারতীয় তথ্যপ্রযুক্তি শিল্পের জনক" হিসাবে উল্লেখ করা হয়।
প্রারম্ভিক জীবন
ব্রিটিশ ভারত (অধুনা পাকিস্তান)-এর পেশোয়ারে ১৯২৪ সালের ১৯শে মার্চ পশতুন হিন্দু খত্রী পরিবারে কোহলি জন্মগ্রহণ করেছিলেন। তখনকার এক সামরিক কেন্দ্র পেশোয়ারে তার বেড়ে ওঠা এবং খালসা মিডল স্কুলে এবং পরে এই শহরের ন্যাশনাল হাই স্কুলে পড়াশোনা করেছিলেন। তিনি পাঞ্জাব বিশ্ববিদ্যালয়, লাহোর-এর গভর্নমেন্ট কলেজ ফর মেন, লাহোর থেকে কলাবিদ্যায় স্নাতক (বিএ) এবং সম্মাননা-সহ বিজ্ঞানে স্নাতক (বিএসসি (সম্মান)) সম্পন্ন করেছিলেন, সেখানে তিনি বিশ্ববিদ্যালয়ের স্বর্ণপদক লাভ করেছিলেন। কলেজে অন্তিম বর্ষে তার বাবার মৃত্যুর পর, তিনি ভারতীয় নৌবাহিনীতে আবেদন করেন এবং নির্বাচিত হয়েছিলেন। যদিও, নিযুক্ত হওয়ার অপেক্ষারত থাকাকালীন, তিনি কানাডার কুইন্স ইউনিভার্সিটিতে বৃত্তির জন্য আবেদন করেন এবং বৃত্তি লাভ করেছিলেন, যেখানে তিনি ১৯৮৪ সালে বৈদ্যুতিক প্রকৌশলে সম্মাননা-সহ বিজ্ঞানে স্নাতক (বিএসসি (সম্মান)) সম্পন্ন করেন এরপর তিনি কানাডিয়ান জেনারেল ইলেকট্রিক কোম্পানিতে এক বছর চাকুরি করেন এবং পরবর্তীকালে ১৯৫০ সালে এমআইটি থেকে বৈদ্যুতিক প্রকৌশলে স্নাতকোত্তর ডিগ্রী (এমএস) লাভ করেন।
কর্মজীবন
এমআইটিতে এমএস শেষ করার পর, কোহলি ১৯৫১ সালে ভারতে ফিরে আসার আগে নিউ ইয়র্কের ইবাস্কো ইন্টারন্যাশনাল কর্পোরেশন, হার্টফোর্ডের কানেকটিকাট ভ্যালি পাওয়ার এক্সচেঞ্জ এবং বোস্টনের নিউ ইংল্যান্ড পাওয়ার সিস্টেমে, পাওয়ার সিস্টেম অপারেশনের প্রশিক্ষণ নেন। তিনি টাটা ইলেকট্রিক কোম্পানিতে যোগদান করেন যেখানে তিনি ১৯৬৩ সালে সাধারণ তত্ত্বাবধায়ক (জেনারেল সুপারিনটেনডেন্ট) এবং ১৯৬৭ সালে সহ-ব্যবস্থাপক (ডেপুটি জেনারেল ম্যানেজার) হওয়ার আগে সিস্টেম অপারেশন পরিচালনার জন্য একটি লোড ডিসপ্যাচিং সিস্টেম সেট আপ করতে সাহায্য করেন।
১৯৬৬ সালে তিনি টাটা কনসাল্টিং ইঞ্জিনিয়ার্সের জন্য কাজ করতে যান, তারপর টাটা ইলেকট্রিক কোম্পানির পরিচালক হয়ে ফিরে আসেন। এই সময়ে, তিনি টাটা ইনস্টিটিউট অফ ফান্ডামেন্টাল রিসার্চ- এ CDC 3600 মেইনফ্রেম কম্পিউটারের ব্যবহার সহ পাওয়ার সিস্টেম ডিজাইন এবং নিয়ন্ত্রণের জন্য ডিজিটাল কম্পিউটারের ব্যবহার চালু করেছিলেন বলে উল্লেখ করা হয়। তিনি পাওয়ার সিস্টেম অপারেশনের জন্য উন্নত প্রকৌশল এবং ব্যবস্থাপনা কৌশল প্রবর্তনের জন্যও পরিচিত।
১৯৬৯ সালে, টাটা ইলেকট্রিক কোম্পানি মুম্বাই এবং পুনের মধ্যে বিদ্যুৎ লাইন নিয়ন্ত্রণ করার জন্য একটি কম্পিউটার সিস্টেম ইন্স্টল করে, এবং এরূপ একটি সিস্টেম ইনস্টল করার জন্য এটি বিশ্বের তৃতীয় ইউটিলিটি কোম্পানিতে পরিণত হয়, এর পরে গোষ্ঠীর সভাপতি (গ্রুপ চেয়ারম্যান) জেআরডি টাটার অনুরোধে, তিনি টাটা কনসালটেন্সি সার্ভিসেস স্থাপনে সহায়তা করেছিলেন। টাটা গ্রুপের কয়েকটি কোম্পানিকে অভ্যন্তরীণভাবে পরিষেবা দেওয়ার পর, TCS সফ্টওয়্যার পরিষেবার জন্য Burroughs কর্পোরেশনের সাথে ১৯৭২ সালে তাদের প্রথম চুক্তি স্বাক্ষর করে। তিনি কোম্পানির প্রথম সিইও হয়েছিলেন এবং এর সহ-সভাপতি (ডেপুটি চেয়ারম্যান) হিসেবেও দায়িত্ব পালন করেন।  ১৯৯৬ সালে সিইও পদ থেকে পদত্যাগ করার আগে তিনি পরবর্তী তিন দশকের জন্য কোম্পানির নেতৃত্ব দিয়েছিলেন  কোম্পানিটি বাজার মূলধনের দিক থেকে বৃহত্তম ভারতীয় আইটি পরিষেবা সংস্থা এবং ২০২০ সালের হিসাবে টাটা গ্রুপের মধ্যে সবচেয়ে মূল্যবান কোম্পানি।
তিনি টাটা সন্স, টাটা ইন্ডাস্ট্রিজ, টাটা ইউনিসিস, টাটা ইলেকট্রিক কোম্পানি, টাটা হানিওয়েল এবং টাটা টেকনোলজি সিঙ্গাপুরের বোর্ডে থাকা সহ টাটা গ্রুপের অন্যান্য কোম্পানির সাথেও যুক্ত ছিলেন। তিনি Tata Elxsi India এবং WTI Advanced Technologies-এর সভাপতি (চেয়ারম্যান)-ও ছিলেন। টাটা গ্রুপের বাইরে, তিনি এয়ারলাইন সফটওয়্যার ডেভেলপমেন্ট কনসালটেন্সি ইন্ডিয়া, এয়ারলাইন ফাইন্যান্সিয়াল সাপোর্ট সার্ভিসেস ইন্ডিয়া, অ্যাবাকাস ডিস্ট্রিবিউশন সিস্টেমস এবং ত্রিবেণী ইঞ্জিনিয়ারিং ওয়ার্কসের বোর্ডে একজন পরিচালক ছিলেন।
তিনি ১৯৯৫ থেকে ১৯৯৬ সালের মধ্যে ভারতীয় আইটি সার্ভিস অ্যাডভোকেসি বডি, NASSCOM- এর সভাপতি ও চেয়ারম্যান ছিলেন। এই ভূমিকায়, এবং পরে সংস্থার কার্যনির্বাহী কমিটির একটি অংশ হিসাবে, তিনি বিশ্বব্যাপী অংশীদারিত্ব গঠনে এবং ভারত থেকে আইটি পরিষেবা সরবরাহ করার সুযোগগুলি প্রদর্শন করতে সহায়তা করেছিলেন। এছাড়াও তিনি কম্পিউটার সোসাইটি অফ ইন্ডিয়া, দ্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স নিউ ইয়র্ক, ইন্সটিটিউশন অফ ইলেকট্রিক্যাল ইঞ্জিনিয়ার্স, ইন্ডিয়ান ন্যাশনাল একাডেমি অফ ইঞ্জিনিয়ারিং এবং ইনস্টিটিউট অফ ম্যানেজমেন্ট কনসালটেন্টস অফ ইন্ডিয়ার মতো পেশাদার সংস্থাগুলির সাথেও যুক্ত ছিলেন।
তিনি ১৯৭৩ এবং ১৯৭৪ সালের মধ্যে ইন্সটিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (IEEE) এর পরিচালনা পর্ষদে থাকা সহ পেশাদার সমাজে নির্বাহী এবং নেতৃত্বের ভূমিকা পালন করেন এবং ইন্ডিয়া কাউন্সিলের চেয়ারম্যান ছিলেন। তিনি কম্পিউটার সোসাইটি অফ ইন্ডিয়ার সভাপতি ছিলেন এবং ১৯৭৬ সালে সিঙ্গাপুরে দক্ষিণ-পূর্ব এশিয়া আঞ্চলিক কম্পিউটার সম্মেলনের চেয়ারম্যান এবং ১৯৮৮ সালে নয়াদিল্লিতে দক্ষিণ-পূর্ব এশিয়া আঞ্চলিক কম্পিউটার সম্মেলনের চেয়ারম্যান ছিলেন। তিনি ১৯৭৫ থেকে ১৯৭৬ সাল পর্যন্ত ভারতের ম্যানেজমেন্ট কনসালট্যান্ট অ্যাসোসিয়েশনের সভাপতি হিসেবে দায়িত্ব পালন করেন। তিনি ইলেকট্রিক্যাল ইঞ্জিনিয়ার্স ইনস্টিটিউশনের চেয়ারম্যান ছিলেন। তিনি ১৯৮৯ সালে দক্ষিণ-পূর্ব এশিয়া আঞ্চলিক কম্পিউটার কনফেডারেশনের বিশেষ উপদেষ্টা হিসেবে কাজ করতে যান
অবসর গ্রহণের পর তিনি প্রযুক্তির প্রচারের সাথে যুক্ত ছিলেন এবং পরামর্শমূলক ভূমিকায় TCS এর সাথে জড়িত থাকার পাশাপাশি প্রাপ্তবয়স্ক সাক্ষরতা, জল বিশুদ্ধকরণ এবং আঞ্চলিক ভাষা কম্পিউটিং প্রচেষ্টার দিকে প্রয়াস চালিয়েছেন বলে পরিচিত।
বর্তমানে $১৯০০০ কোটি ($১৯০ বিলিয়ন)-এর ভারতীয় আইটি পরিষেবা শিল্প স্থাপনে এবং এর উন্নয়নে অবদান রাখার জন্য তাকে ভারতীয় আইটি শিল্পের জনক হিসাবে উল্লেখ করা হয়। তিনি একটি পেশাদার প্রজন্ম তৈরি করার জন্য স্বীকৃত যারা পরবর্তীকালে এই শিল্পের পথপ্রদর্শক হয়ে উঠবে।
সম্মান
২০০২ সালে, ভারতীয় সফ্টওয়্যার শিল্পে অবদানের জন্য কোহলি ভারতের তৃতীয় সর্বোচ্চ বেসামরিক সম্মান পদ্মভূষণে ভূষিত হন। তিনি শিব নাদার বিশ্ববিদ্যালয়, ওয়াটারলু বিশ্ববিদ্যালয়, কানাডা, স্কটল্যান্ডের রবার্ট গর্ডন বিশ্ববিদ্যালয়, আইআইটি বোম্বে, আইআইটি কানপুর, যাদবপুর বিশ্ববিদ্যালয়, কুইন্স ইউনিভার্সিটি এবং রুরকি বিশ্ববিদ্যালয় থেকে সম্মানসূচক ডিগ্রি লাভ করেন। তিনি আমেরিকা যুক্তরাষ্ট্রের আইইইই (ইউএস), যুক্তরাজ্যের আইইই (ইউকে), ইনস্টিটিউশন অফ ইঞ্জিনিয়ার্স ইন্ডিয়া এবং কম্পিউটার সোসাইটি অফ ইন্ডিয়ার একজন সম্মানিত সদস্য (ফেলো) ছিলেন।
ব্যক্তিগত জীবন
কোহলির পত্নীর নাম স্বর্ণ, তিনি একজন গ্রাহক-অধিকার কর্মী এবং আইনজীবি এবং তাদের তিন সন্তান আছে। ২০২০ সালের ২৬শে নভেম্বর হৃদরোগে আক্রান্ত হয়ে তিনি মারা যান। তার বয়স ছিল ৯৬।
ক্রিস্ট ওয়ালটন
ক্রিস্ট রূথ্ ওয়ালটন (জন্ম ১৯৫৫): ৩৬.৭ বিলিয়ন মার্কিন ডলারের মালিক এক সন্তানের জননী ৫৯ বছর বয়সী ক্রিস্ট ওয়াল্টন। তিনি এখন বিশ্বের সবচেয়ে ধনী নারী। ২০০৫ সালে বিমান দুর্ঘটনায় মার্কিন চেইন স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছেলে জন টি. ওয়াল্টন মারা গেলে তার স্ত্রী ক্রিস্ট ওয়াল্টন ১৫.৭ বিলিয়ন মার্কিন ডলারের মালিক হন। ছেলে লুকাস ওয়াল্টনকে নিয়ে তিনি যুক্তরাষ্ট্রের ওয়াইওমিং অঙ্গরাজ্যে বসবাস করেন । ১৯৫৫ সালে জন্ম নেওয়া ক্রিস্ট ওয়াল্টনের আয়ের উৎস বিশ্বের সবচেয়ে বড় চেইন স্টোর ওয়াল-মার্ট ও ফার্স্ট সোলার কোম্পানি। বর্তমানে ওয়াল-মার্টের রয়েছে ১১,০০০টি স্টোরে রয়েছে ২.২ বিলিয়ন কর্মচারী। গত বছর বিশ্বজুড়ে ওয়াল-মার্টের বিক্রির পরিমণ ছিল ৪৭০ বিলিয়ন মার্কিন ডলার; সেখান থেকে ট্যাক্সবাদ দিয়ে ক্রিস্ট ওয়াল্টনের আয় হয় ৬৪০ মিলিয়ন মার্কিন ডলার। দাতব্য কর্মকান্ডে ক্রিস্ট ওয়াল্টন যথেষ্ট সুনাম রয়েছে। কয়েক বিলিয়ন মার্কিন ডলার তিনি সহায়তা করেছেন মানব কল্যাণে। বর্তমানে তিনি বেশকিছু সামাজিক ও অলাভজনক প্রতিষ্ঠানের নেতৃত্ব ও তহাবিল গঠনে সতেষ্ট ভূমিকা পালন করে থাকেন।
বালাগঞ্জ ইউনিয়ন
বালাগঞ্জ ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
আয়তন ও জনসংখ্যা
আয়তন ২৩.৯৬ বর্গ কি.মি.। লোকসংখ্যা ২৯,১৫৫।
গ্রাম সমূহ
গ্রামের সংখ্যা ৪৬ টি। বড়চর, ইলাসপুর, কাজীপুর, ক্ষুদ লতিবপুর, চরবিতা, নোয়াপাতন, চকপীরপুর, পীরপুর, জিনারপুর, দক্ষিণ গহরপুর, ভেড়াখাল, মজলিশপুর,রিফাতপুর, চরহাঢ়িয়া, চরসুভিয়া,গহরমলি,গুড়াপুর, চরভুতা, নারায়নপুর, কালাকানু, বির্তনিয়া, রম্নপিয়া, সিরিয়া, সত্যপুর, আদিত্যপুর, তিলক চানপুর, চরসুকিয়া, চরনাথা,গুপকানু, গৌরিনাথপুর, মাদারীপুর, জগৎপুর,খাশিপুর, চানপুর, প্রসন্নপুর, রাধাকোনা, করচারপার, কালিয়ারগাও, হাসামপুর, হোসেনপুর, বাবরকপুর, ভট্রপাতন, চরভয়া ভট্রপাতন।
শিক্ষার হার ও শিক্ষা প্রতিষ্ঠান
শিক্ষার হার: ৪৬%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আব্দুল মুনিম
কেওলুন মসজিদ ও ইসলামি কেন্দ্র
কেওলুন মসজিদ ও ইসলামি কেন্দ্র বা কেওলুন মসজিদ হংকংয়ের পাঁচটি প্রধান মসজিদের মধ্যে একটি। কেওলুনে, নাথান রোড এবং হাইফং রোডের সংযোগস্থলে সিম শা সুই এলাকার কেওলুন পার্কের পাশে এই মসজিদটি অবস্থিত। বর্তমানে এটি হংকংয়ের বৃহত্তম মসজিদ। মসজিদটিতে প্রতিদিন পাঁচ ওয়াক্ত সালাত জামাতের সাথে অনুষ্ঠিত হয় এবং ৩,৫০০ জন মুসল্লি একই সময়ে সালাত আদায় করতে সক্ষম।
ইতিহাস
কেওলুন মসজিদ ও ইসলামি কেন্দ্রটি ১৮৯৬ সালে প্রথম হংকং রেজিমেন্ট প্রতিষ্ঠা করেছিলো, যেখানে এখন সিম শা সুই থানা অবস্থিত। এটি মূলত ব্রিটিশ সেনাবাহিনীর ভারতীয় মুসলিম সেনাদের সেবা‌ দেওয়ার জন্য নিকটবর্তী হুইটফিল্ড ব্যারাকসে প্রতিষ্ঠিত হয়েছিলো যা বর্তমানে কেওলুন পার্ক সংলগ্ন একটি স্থান।
১৯৭০-এর দশকের শেষ দিকে, ভূগর্ভস্থ মেস ট্রানজিট রেলপথ নির্মাণের কারণে ভবনটি কাঠামোগত সমস্যার সম্মুখীন হয়েছিলো। এমটিআর কর্পোরেশনের ক্ষতিপূরণ প্রদান এবং স্থানীয় মুসলিম সম্প্রদায়ের অনুদানের সাহায্যে ১০৫ নাথান রোডে একটি নতুন মসজিদ নির্মিত হয় ও ১১ মে ১৯৮৪ সালে খোলা হয়েছিলো।
বর্তমানে মসজিদটি প্রাথমিকভাবে দক্ষিণ এশিয়া এবং ইন্দোনেশিয়ার মুসলমানদের সেবা করে। তাদের মধ্যে অনেকে সিম শা সুইতেও বাস করেন, যেখানে জাতিগত সংখ্যালঘুরা বসতি স্থাপন করেছে। এটাও ব্যাখ্যা করে যে হংকংয়ের অ-চীনা মুসলিমদের জন্য এটি একটি সাংস্কৃতিক অংশ হিসাবে গুরুত্বপূর্ণ ভূমিকা পালন করে।
কেওলুন মসজিদের বিপরীত পাশে চুংকিং ম্যানশনে বিক্রেতারা দক্ষিণ এশীয় পণ্য বিক্রি করে।
ভবন
তিনটি প্রার্থনা হল ও একটি কমিউনিটি হল ছাড়াও মসজিদটিতে একটি মেডিকেল ক্লিনিক ও একটি গ্রন্থাগার রয়েছে। প্রথম তলার প্রধান প্রার্থনা হলটিতে ১০০০ জন মুসল্লি সালাত আদায় করতে সক্ষম। উপরের তলায় মহিলাদের একটি ছোট প্রার্থনা হল রয়েছে এবং একটি চত্বর দ্বারা বেষ্টিত। এই উপরের হলটির শীর্ষে ৫ মিটার ব্যাস এবং ৯ মিটার উচ্চতাবিশিষ্ট একটি গম্বুজ রয়েছে।
যাতায়াত
মসজিদটি সিম শা সুই স্টেশনের বের হওয়ার গেইট এ১ এর নিকটে (ভূগর্ভস্থ রাস্তা দিয়ে পূর্ব সিম শা সুই স্টেশনের সাথে সংযুক্ত) অবস্থিত।এছাড়া সেখানে সুয়েন ওয়ান লাইন বা পশ্চিম রেললাইন দিয়েও সেখানে পৌঁছানো যেতে পারে (যদি আপনি স্টেশন দিয়ে পূর্ব সিম শা সুই স্টেশন যান তবে)।
মসজিদের বাইরে একটি বাসস্টপও রয়েছে, যেখানে কেওলুন, নিউ টেরিটরিজ এবং হংকং আন্তর্জাতিক বিমানবন্দরসহ বিভিন্ন গন্তব্যের বাস রয়েছে। এই স্টপটি কেওলুন মসজিদ বা কেওলুন পার্ক (যা মসজিদ সংলগ্ন) হিসেবেও পরিচিত।
জল কামান আক্রমণ
২০ অক্টোবর ২০১৯_এ ইএলবি বিরোধী আন্দোলনের সময়, হংকং পুলিশ ফোর্সের একটি যন্ত্রণাদায়ক নীল রঙ দিয়ে ভরা জল কামান দুইবার ইসলামি কেন্দ্রে স্প্রে করেছিল।
ফ্রেডি ব্রাউন
ফ্রেডেরিক রিচার্ড ফ্রেডি ব্রাউন, সিবিই (Freddie Brown; জন্ম: ১৬ ডিসেম্বর, ১৯১০ - মৃত্যু: ২৪ জুলাই, ১৯৯১) পেরুর লিমায় জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা, প্রশাসক, ধারাভাষ্যকার ও দল নির্বাচক ছিলেন। ১৯৩১ থেকে ১৯৫৩ সাল পর্যন্ত ইংল্যান্ড ক্রিকেট দলের সদস্য ছিলেন তিনি। এছাড়াও, ১৯৩০-৩১ সালে কেমব্রিজ বিশ্ববিদ্যালয়, ১৯৩১ থেকে ১৯৪৮ সাল পর্যন্ত সারে ও ১৯৪৯ থেকে ১৯৫৩ সাল পর্যন্ত নর্দাম্পটনশায়ারের প্রতিনিধিত্ব করেন ফ্রেডি ব্রাউন। প্রকৃত অল-রাউন্ডার হিসেবে ডানহাতে ব্যাটিং করতেন এবং ডানহাতে মিডিয়াম পেস বা লেগ ব্রেক ও গুগলি বোলিংয়ে সক্ষমতা দেখিয়েছেন তিনি।
১৯৩৩ সালে উইজডেন কর্তৃক বর্ষসেরা ক্রিকেটার মনোনীত হন তিনি। তবে এরপর থেকেই তার খেলোয়াড়ী জীবনে উত্থান-পতন ঘটতে থাকে। নর্দাম্পটনশায়ারের অধিনায়কসহ ১৯৪৯ সালে ইংল্যান্ডের নেতৃত্বভার গ্রহণ করেন তিনি। ১৯৫১ থেকে ১৯৫৩ সাল পর্যন্ত ইংল্যান্ড দলের নির্বাচকমণ্ডলী এবং ১৯৫৩ সালে দল নির্বাচকমণ্ডলীর সভাপতি মনোনীত হন। এ সময়েই ইংল্যান্ড দল অ্যাশেজ করায়ত্ত্ব করে। এরপর তিনি ক্রিকেট প্রশাসনে জড়িয়ে পড়েন। তন্মধ্যে দলের বিদেশ সফরের ব্যবস্থাপনার দায়িত্বে থাকেন। ১৯৭১-৭২ মৌসুমে মেরিলেবোন ক্রিকেট ক্লাবের সভাপতি হিসেবে নির্বাচিত হন। ১৯৭৭ সালে ক্রিকেট কাউন্সিলের সভাপতি হন। ১৯৪২ সালে ক্রিটে ব্রিটিশ সেনাবাহিনীর অভিযানের স্বীকৃতিস্বরূপ এমবিই এবং ১৯৮০ সালে ক্রিকেটে অসামান্য অবদানের প্রেক্ষিতে সিবিই পদবীতে ভূষিত হন তিনি।
প্রারম্ভিক জীবন
পেরুতে অবস্থানকারী বিশিষ্ট ইংরেজ ব্যবসায়ী রজার গ্রাউন্ডস ব্রাউনের সন্তান ছিলেন ফ্রেডি ব্রাউন। রজার ক্ষুরধার ক্রিকেটার ছিলেন। লিমা ক্রিকেট ও ফুটবল ক্লাবের পক্ষে ১৯২৬-২৭ মৌসুমে মেরিলেবোন ক্রিকেট ক্লাবের (এমসিসি) বিপক্ষে ব্যাটিং উদ্বোধনে নামেন ও ৫/৫০ বোলিং পরিসংখ্যান গড়েন। ব্রাউনের বোন অ্যালাইন মহিলা ক্রিকেট অ্যাসোসিয়েশনের পক্ষে ১৯৩৪ থেকে ১৯৪৮ সাল পর্যন্ত বামহাতি ব্যাটার ছিলেন। তার পুত্রদ্বয় রিচার্ড ফিলিপ ও ক্রিস্টোফার ফ্রেডরিক মাইনর ক্রিকেটে অংশগ্রহণ করেছেন। ব্রাউন স্বভাবজাত বামহাতি ব্যাটসম্যান ছিলেন। তবে, শৈশবকালে তার কার্যকরী ডানহাতেও সফলকাম ছিলেন যা সৌভাগ্যবশতঃ তার ক্রিকেট জীবনে প্রভাববিস্তার করেনি।
চিলির সেন্ট পিটার্স স্কুলে অধ্যয়ন করেন তিনি। সেখানে তিনি ক্রিকেট খেলা শুরু করেন। ১৯২১ সাল থেকে মেইডেনহেডের সেন্ট পিরান্স স্কুলে দক্ষিণ আফ্রিকান অল-রাউন্ডার অব্রে ফকনারের কাছ থেকে গুগলি বোলিংয়ের ওপর প্রশিক্ষণ গ্রহণ করেন তিনি। ১৯২৫ সালে কেমব্রিজের দ্য লেজ স্কুলে স্থানান্তরিত হন। বিদ্যালয়ের ব্যাটিং ও বোলিং গড়ে উভয় বিভাগেই সেরা ছিলেন। কেমব্রিজের সেন্ট জোন্স কলেজে পড়াশোনা চালিয়ে যেতে থাকেন। ১৯৩০ সালে কেমব্রিজ বিশ্ববিদ্যালয় ক্রিকেট ক্লাবের পক্ষে প্রথম খেলতে নামেন।
প্রথম-শ্রেণীর ক্রিকেটে অংশগ্রহণ
১৯৩০ সালে অস্ট্রেলিয়া একাদশের বিপক্ষে ৫২ রান তুলেন। পরের খেলায় ফ্রি ফরেস্টার্সের বিপক্ষে লেগ স্পিন বোলিং করে ৫/৯ লাভ করেন। ওভালে সারের বিপক্ষে ১৫০ রানের প্রথম শতরানের সন্ধান পান। এ সময়ে সপ্তম উইকেট জুটিতে ২৫৭ রান তুলেন। দ্য স্যাফ্রন্সে এইচ. ডি. জি. লেভেসন গাওয়ার একাদশের বিপক্ষে পরের ইনিংসেই তুলেন ১৪০ রান। ঐ মৌসুম শেষে কেমব্রিজ দলের ব্যাটিং গড়ে শীর্ষস্থানে ছিলেন তিনি।
১৯৩২ সালে ১০০ উইকেট ও ১০০০ রান সংগ্রহ করে ডাবল লাভ করেন। ফলশ্রুতিতে ১৯৩৩ সালে উইজডেন কর্তৃক বর্ষসেরা ক্রিকেটার মনোনীত হন ফ্রেডি ব্রাউন। ১৯৩৩ সালের পর ক্রিকেটে কম অংশগ্রহণ করেন। তবে, ১৯৩৭ সালে নিউজিল্যান্ডের বিপক্ষে দ্বিতীয় টেস্টে অংশগ্রহণের জন্য পুনরায় আমন্ত্রিত হন। এক ছক্কা ও ৮ চার সহযোগে ৫৭ রান এবং ৩/৮১ ও ১/১৪ বোলিং পরিসংখ্যান গড়েন। এরপর তিনি আবারও দল থেকে বাদ পড়েন ও ধারণা করা হয়েছিল যে, তার টেস্ট খেলোয়াড়ী জীবনের হয়তোবা সমাপ্তি ঘটেছে। দ্বিতীয় বিশ্বযুদ্ধ শুরু হবার দুই সপ্তাহ পূর্বে সমারসেটের বিপক্ষে নিজস্ব সেরা বোলিং পরিসংখ্যান দাঁড় করান ৮/৩৪।
যুদ্ধ পরবর্তী সময়কাল
যুদ্ধের পর তিনি মিডিয়াম পেস সীমার হিসেবে আবির্ভূত হন। ডনকাস্টার কয়লা খনিতে কল্যাণ কর্মকর্তা হিসেবে দায়িত্ব পালনকালীন ক্রিকেট খেলা আয়োজন করতেন। কয়লা খনি জাতীয়করণ করার পর ব্রাউন তার চাকরি হারান। ১৯৪৯ সালে নর্দাম্পটনশায়ার কাউন্টি ক্রিকেট ক্লাবের (নর্দান্টস) অধিনায়ক ও সহকারী সচিবের দায়িত্ব পালন করেন। ১৯৪৯ সালে ২৪.৪৭ গড়ে ১,০৭৭ রান ও ২৭.০০ গড়ে ১১১ উইকেট লাভ করে নিজের খেলোয়াড়ী জীবনের পুণরুজ্জ্বীবন ঘটান তিনি। ১৯৪৯ সালে কাউন্টি চ্যাম্পিয়নশীপে নর্দান্টসের অবস্থান ছিল সর্বশেষ সপ্তদশ স্থানে। সেখান থেকে দলকে ১৯৪৯ সালে ষষ্ঠ স্থানে নিয়ে যান। ফলশ্রুতিতে, ব্রাউনকে নিউজিল্যান্ডের অধিনায়ক হিসেবে শেষ দুই টেস্টে ইংল্যান্ড দলকে পরিচালনা করেন। দুই উইকেট ও চার ক্যাচ নিয়ে ০-০ ব্যবধানে সিরিজ ড্র করান। ১৯৫০ সালে ৩৮.২০ গড়ে ১,১০৮ রান ও ২৮.৩৮ গড়ে ৭৭ উইকেট পান তিনি।
১৯৫০-৫১ মৌসুমে অস্ট্রেলিয়া সফরে জর্জ মান ও নরম্যান ইয়ার্ডলিকে দলের অধিনায়ক মনোনীত করা হয়। ব্রাউনকেও এ দায়িত্বের জন্য বিবেচনায় আনা হয় ও লর্ডসে জেন্টলম্যান বনাম প্লেয়ার্সের মধ্যকার খেলায় অধিনায়কত্ব করেন। দলীয় সংগ্রহ ১৯৪/৬ থাকা অবস্থায় ক্রিজে নামেন ও দুই ঘণ্টার মধ্যে ১৩১ রানের মধ্যে ব্যক্তিগত ১২২ রান তুলেন। তন্মধ্যে বিশাল এক ছক্কা হাঁকান যা লর্ডস প্যাভিলিয়নের মধ্যে গিয়ে পড়ে। এরপর তিনি দ্রুততার সাথে তিন উইকেট লাভ করেন ও একই দিন বিকেলে সফরকালীন অধিনায়কের দায়িত্ব লাভের প্রস্তাবনা পান। এ সময়ে তিনি টেস্ট খেলোয়াড়ী জীবনে মাঝারীসারির অবস্থানে ছিলেন। ২৩.৩০ গড়ে ২৩৩ রান ও ৪০.৭৯ গড়ে ১৪ উইকেট পান। ঐ সময়ে ইংল্যান্ডের অধিনায়কত্ব সৌখিনতার পর্যায়ে ছিল। তবে, তার অধিনায়কত্ব লাভের অবস্থান ছিল। ওয়েস্ট ইন্ডিজের বিপক্ষে সর্বশেষ টেস্ট খেলার জন্য ব্রাউন দলের অধিনায়কত্ব করেন। তখন ইংল্যান্ড ২-১ ব্যবধানে সিরিজে পিছিয়ে ছিল। শেষ টেস্টে ইনিংস ব্যবধানে পরাজিত হয় যা অস্ট্রেলিয়ায় দলের নড়বড়ে অবস্থার কথা তুলে ধরে।
অস্ট্রেলিয়া ও নিউজিল্যান্ড সফর
১৯৫০-৫১ মৌসুমে ব্রাউনের অধিনায়কত্বে ইংল্যান্ড দলকে অস্ট্রেলিয়ায় প্রেরিত দূর্বলতম দল হিসেবে বিবেচনা করা হয়। জন কে মন্তব্য করেন যে, অ্যালেক বেডসার ও লেন হাটনের ন্যায় তারকা খেলোয়াড়বিহীন ইংল্যান্ড দলের মূল্যমান ক্লাব দলের তুলনায় খানিকটা শ্রেয়তর ছিল। ইংল্যান্ড দল ৪-১ ব্যবধানে টেস্ট সিরিজে পরাজিত হয়েছিল। স্বান্তনাসূচক একমাত্র জয়টি এসেছিল চূড়ান্ত টেস্টে। দলের দূর্বল ক্রীড়াশৈলী স্বত্ত্বেও চল্লিশ বছর বয়সী ব্রাউন ব্যক্তিগতভাবে সফল ছিলেন। অন্যদের কাছ থেকে তেমন সহায়তা না পেলেও তার একাগ্রতার অস্ট্রেলীয় সমর্থকদের কাছে বেশ জনপ্রিয়তা পায়। অপ্রত্যাশিতভাবে ২৬.২৫ গড়ে ২১০ রান ও ২১.৬১ গড়ে সিরিজে ১৮ উইকেট পান। সিরিজে ব্যাটিং গড়ে হাটন, রেগ সিম্পসনের পর এবং বোলিং গড়ে বেডসার ও ট্রেভর বেইলির পিছনে অবস্থান করেছিলেন।
তার এই দৃঢ়প্রত্যয় স্বত্ত্বেও অধিনায়ক হিসেবে ব্রাউন অসফল ছিলেন। এছাড়াও সর্বাপেক্ষা বড় ভুল করেন হাটনকে ব্যাটিং অর্ডারে পরিবর্তন ঘটিয়ে। নিচেরসারির ব্যাটিং অর্ডারকে শক্তিশালী করার লক্ষ্যে তাকে এক থেকে ছয় নম্বরে সরিয়ে আনেন। ফলশ্রুতিতে, হাটন প্রথম দুই টেস্টেই তিনবার সহযোগী ব্যাটসম্যানকে রান আউটের শিকারে পরিণত করেছিলেন। ‘কে’ সফরের সার-সংক্ষেপ তুলে ধরেন যে, অমর্যাদাজনক ক্রীড়াশৈলীর দীর্ঘস্থায়ী উত্তরাধিকারী হিসেবে যা সমালোচকদের কাছ থেকে কোন সহানুভূতি কুড়ায়নি। দলের দূর্বলমানের ফিল্ডিংও সমালোচকদের চোখ এড়ায়নি। ফলশ্রুতিতে, দলটি ‘ব্রাউনের গরু’ ডাকনামে আখ্যায়িত হয়েছিল। তবে, বিল ও’রিলি ব্রাউন সম্পর্কে মন্তব্য করেন যে, তিনি খেলোয়াড় ও অধিনায়ক উভয় দায়িত্বেই নিঃস্বার্থভাবে দায়িত্ব পালন করেছেন ও অস্ট্রেলীয় সমর্থকদের কাছ থেকে শ্রদ্ধার পাত্রে পরিণত হয়েছিলেন।
উলুঙ্গাব্বায় প্রথম টেস্ট অনুষ্ঠিত হয় ঝঞ্চাময় বৃষ্টিপাতে ও মাঠ ভেসে যায়। অস্ট্রেলিয়া ২২৮ রান তুলে ও বেডসার ও বেইলির সহায়তায় ব্রাউন ২/৬৩ পান। পরিবর্তিত পরিবেশে ৬৮/৭ তুলে ইনিংস ঘোষণার ন্যায় ঝুঁকিপূর্ণ কাজ করেন। ভেজা পিচ শুকানোর পূর্বেই অস্ট্রেলিয়া দলকে দ্বিতীয়বার মাঠে নামান। নিশ্চিতরূপেই অস্ট্রেলিয়ার ব্যাটিং মেরুদণ্ড ভেঙ্গে পড়ে। দলীয় অধিনায়ক লিন্ডসে হ্যাসেট ৩২/৭ করে ইনিংস ঘোষণা করলে ইংল্যান্ডকে পুনরায় মাঠে নামতে হয়। ব্রাউন ভুলবশতঃ সময়ের সদ্ব্যবহারের ন্যায় সুযোগটি হাতছাড়া করেন। পরদিন সকালে ইংল্যান্ড ১২২ রানে অল-আউট হলে ৭০ রানে পরাজিত হয়।
মেলবোর্ন ক্রিকেট গ্রাউন্ডে দ্বিতীয় টেস্টে অস্ট্রেলিয়া ১৯৪ রানে অল-আউট হয়। ইংল্যান্ডের সংগ্রহ ৫৪/৫ থাকা অবস্থায় ব্রাউন মাঠে নামেন ও দলের পক্ষে সর্বোচ্চ ৬২ তুলে ইংল্যান্ডকে ১৯৭ রানে নিয়ে যান। এ ইনিংসে দর্শকদের হৃদয়-মন জয় করেন তিনি। ইয়ান জনসনের বলে সোজা ছক্কা ও কভার অঞ্চলে চারের ফুলঝুড়ি ছড়ান। বল হাতেও সফলতা দেখান। ৪/২৬ নিয়ে অস্ট্রেলিয়াকে ১৮১ রানে গুটিয়ে দিলে ইংল্যান্ড মাত্র ১৫০ রান তুলতে সক্ষম হয়। ফলশ্রুতিতে দলটি ২৮ রানে পরাজিত হয়ে সিরিজে ২-০ ব্যবধানে পিছিয়ে পড়ে। তৃতীয় টেস্টে ব্রাউন দলের পক্ষে সর্বোচ্চ ৭৯ রান তুললেও আরেকটি পরাজয়ের স্বাদ গ্রহণ করতে বাধ্য হন। তিনি যখন মাঠে নামেন তখন দলের সংগ্রহ ছিল ১৩৭/৪। বেইলি ও ডগ রাইটের আঘাতপ্রাপ্তির ফলে ইংল্যান্ডের বোলিং আক্রমণ অনেকাংশেই দূর্বল হয়ে পড়ে। তবে বেডসার ও অভিষিক্ত জন ওয়ারের সহায়তায় ৪৪ ওভার বোলিং করতে হয় তাকে। ৪/১৫৩ বোলিং পরিসংখ্যান গড়লেও অস্ট্রেলিয়া দল ৪২৬ রান তুলে। আবারও অল-আউট হলে স্বাগতিক অস্ট্রেলিয়া ইনিংসের ব্যবধানে জয়ী হয়ে সিরিজ জয় নিশ্চিত করে।
সিরিজের বাদ-বাকী সময়টুকু পাল্টা রোমাঞ্চকর অবস্থায় কাটে। চতুর্থ টেস্টে অস্ট্রেলিয়া ২৭৪ রানে জয় পায়। তবে, চূড়ান্ত টেস্টে স্বান্তনাসূচক জয় পেয়ে কিছুটা বীরত্ব প্রদর্শন করতে সক্ষম হয় ইংল্যান্ড দল। চতুর্থ টেস্ট চলাকালে মোটর দূর্ঘটনার শিকারে পরিণত হয়ে ব্রাউনকে হাসপাতালে যেতে হয় ও খেলা চালিয়ে যেতে অক্ষম হন। তিনি সহঃ অধিনায়ক ডেনিস কম্পটনকে খেলা পরিচালনার দায়িত্ব প্রদান করতে বাধ্য হন। ১৯২৪-২৫ মৌসুমে জ্যাক হবসের পর কম্পটনই প্রথম পেশাদার ইংল্যান্ড দলনায়ক মনোনীত হন। মেলবোর্নের চূড়ান্ত টেস্টে ব্রাউন শারীরিক সুস্থতা ফিরে পান। এ টেস্টেই ব্রাউন তার খেলোয়াড়ী জীবনের সেরা বোলিং পরিসংখ্যান দাঁড় করান ৫/৪৯। একপর্যায়ে তিনি ৩/০ পেয়েছিলেন। ইংল্যান্ড ৮ উইকেটে জয় পেলে ১৯৩৮ সালের পর প্রথমবার অস্ট্রেলিয়া টেস্টে পরাজিত হয়।
ক্রাইস্টচার্চে নিউজিল্যান্ডের বিপক্ষে অনুষ্ঠিত প্রথম টেস্টে ব্রাউন ৬২ রানে অনবদ্য ইনিংস খেলেন। ব্যাসিন রিজার্ভে নিম্নমূখী রানের খেলায় ৪৭ ও অপরাজিত ১০* রান করেন। ইংল্যান্ড দল ৬ উইকেটে পরাজিত করে নিউজিল্যান্ডকে ও ১-০ ব্যবধানে সিরিজ জয় করে।
দলে ফিরে দক্ষিণ আফ্রিকার বিপক্ষে ইংল্যান্ডের দলনেতা হিসেবে খেলেন ও টেস্ট দল নির্বাচক হন। প্রথম টেস্টে দক্ষিণ আফ্রিকা জয়লাভ করে ও দ্বিতীয় টেস্টে ইংল্যান্ড ১০ উইকেটে বিজয়ী হয়। তৃতীয় টেস্টের নিম্নমূখী রানের খেলায় ২১১ রানের মধ্যে ব্রাউন করেন ৪২ রান। ঐ টেস্টে ইংল্যান্ড ৯ উইকেটে জয় পায় ও ড্র হওয়া চতুর্থ টেস্টে ৩/১০৭ বোলিং পরিসংখ্যান করেন। পঞ্চম টেস্টে ৪০ রান করেন ব্রাউন। চার উইকেটে জয় পেয়ে ইংল্যান্ড ৩-১ ব্যবধানে সিরিজ জয়ী হয়। ১৯৫১ সালে ৩৩.৫৭ গড়ে ৯৪০ রান ও ২৩.৩৭ গড়ে ৬৬ উইকেট পান তিনি। ১৯৫২ সালে ডাবলের কাছাকাছি ছিলেন। ২৮.২৩ গড়ে ১,০৭৩ রান ও ২৪.৭৭ গড়ে ৯৫ উইকেট লাভ করেন।  ৪১ বছর বয়সে ইংল্যান্ড দলের অধিনায়কত্ব থেকে নিজ নাম প্রত্যাহার করে অবসর গ্রহণ করেন ও পেশাদার ক্রিকেটার হাটন তার স্থলাভিষিক্ত হন।
অবসর
১৯৫৩ সালে প্রথম-শ্রেণীর ক্রিকেটে সর্বশেষ অংশগ্রহণ করেন ফ্রেডি ব্রাউন। ২৪.৯৭ গড়ে ৮৪৯ রান তুলেন ও ২০.৭৪ গড়ে ৮৭ উইকেট পান। দল নির্বাচকমণ্ডলীর সভাপতি মনোনীত হন ও লেন হাটনের অনুরোধক্রমে অস্ট্রেলিয়ার বিপক্ষে ৪২ বছর বয়সে সিরিজের দ্বিতীয় টেস্টে খেলতে নামেন। রে লিন্ডওয়াল জানান যে, ইংরেজ খেলোয়াড়দের অধিকাংশই ব্রাউনকে অধিনায়ক হিসেবে ডাকতেন এমনকি নতুন অধিনায়ক হাটনও তাকে অধিনায়করূপে সম্বোধন করেন। প্রথম ইনিংসে ১৪ বল মোকাবেলা করে ২২ রান তুলেন। লিন্ডওয়াল বলেন যে, তিনি উইকেটের উভয় প্রান্ত থেকেই চমৎকার নিশানায় লেগ-ব্রেক বল ছুঁড়েছেন এবং ৪/৮২ পান। ক্যাচ নেয়ার প্রচেষ্টাকালে হাটনের আঙ্গুল ভেঙ্গে গেলে ব্রাউন মাঠের দায়িত্ব নেন। খেলাটি ড্রয় পরিণত হয়। এটিই তার সর্বশেষ টেস্ট ছিল। ১৯৫৩ মৌসুম থেকে কার্যতঃ ক্রিকেট থেকে অবসর গ্রহণ করেন। তবে, ১৯৬১ সাল পর্যন্ত মাঝে-মধ্যে তাকে মাঠে দেখা যেতো।  এরপর তিনি প্রশাসক, বিদেশ সফরে ব্যবস্থাপক ও বিবিসি রেডিওতে টেস্ট ম্যাচ স্পেশালে রেডিও ধারাভাষ্যকর্মের সাথে যুক্ত হন। ১৯৫৪ সালে নিজ আত্মজীবনীমূলক গ্রন্থ ‘ক্রিকেট মাস্কেটির’ প্রকাশ করেন।
ব্রাউন দুইবার ইংল্যান্ড দলের বিদেশ সফরে ব্যবস্থাপকের ভূমিকায় অবতীর্ণ হন। ১৯৫৬-৫৭ মৌসুমে দক্ষিণ আফ্রিকা সফরে যান যাতে টেস্ট সিরিজটি ২-২ ব্যবধানে ড্র হয়। ১৯৫৮-৫৯ মৌসুমে অস্ট্রেলিয়া ও নিউজিল্যান্ড সফরে দল অস্ট্রেলিয়ার কাছে ৪-০ ব্যবধানে অ্যাশেজ সিরিজে পরাজিত হয়। তন্মধ্যে, অস্ট্রেলিয়ায় ইয়ান মেকিফের বোলিংয়ের ধরনের বিষয়ে আনুষ্ঠানিকভাবে অভিযোগ করার ইচ্ছা পোষণ করলে দলীয় অধিনায়ক পিটার মে কূটনৈতিক প্রচেষ্টা চালান। ম্যাকিফের বোলিং সর্বত্র অবৈধরূপে আখ্যায়িত করা হচ্ছিল। তবে, অস্ট্রেলীয় দল নির্বাচকমণ্ডলীর সভাপতি স্যার ডোনাল্ড ব্র্যাডম্যান প্রত্যুত্তরে ইংল্যান্ডের নিজেদের ঘর সামলানোর কথা বলেন। তিনি টনি লক ও পিটার লোডারের বোলিংয়ের দিকে ইঙ্গিত করছিলেন।
রাজনৈতিক কারণে দক্ষিণ আফ্রিকা সফর বাতিল করা হলে ১৯৭০ সালে বিশ্ব একাদশ দলের ব্যবস্থাপক মনোনীত হন ব্রাউন। ১৯৭১-৭২ মৌসুমে এমসিসির সভাপতি হন। এরপর জাতীয় ক্রিকেট সংস্থা ও ইংরেজ বিদ্যালয় ক্রিকেট সংস্থায় কাজ করেন। ক্রিকেট কাউন্সিলের সভাপতি থাকাকালে বিশ্ব সিরিজ ক্রিকেট সঙ্কটকালীন ইংল্যান্ডের দলনেতা টনি গ্রেগকে পদচ্যুত করেন। ১৯৮০ সালে রাণীর জন্মদিনের সম্মাননার তালিকায় অনুর্ভূক্ত হন ও ক্রিকেটে অসামান্য অবদান রাখায় সিবিই পদবীতে ভূষিত হন।
খেলার ধরন
তরুণ অবস্থায় লেগ-স্পিনার ছিলেন তিনি। কিন্তু যুদ্ধের পর তার বোলিং মিডিয়াম পেস বোলিংয়ে রূপান্তরিত হয়। তার বিশাল হাতে বল নিয়ে টার্ন থেকে কাটে পরিণত করতে সক্ষমতা দেখাতে পারতেন। ব্যাটসম্যানের মুখোমুখি হবার চেয়ে উইকেট পেতেই অধিক পছন্দ করতেন। তবে মাঝে-মধ্যে বলের দিক ও নিশানা থেকে বিচ্যুত হয়ে যেতেন। পেস বোলার হিসেবে তিনি অধিকতর নিখুঁত বোলিং করতেন। সেরা ব্যাটসম্যানকেও আটকাতেন ও পরিণত জুটি হবার পূর্বেই ভেঙ্গে ফেলতে নিপুণতা দেখাতেন। শক্ত দেয়াল প্রাচীর গড়ার অধিকারী অস্ট্রেলীয় অধিনায়ক লিন্ডসে হ্যাসেটকে আউট করতে সক্ষম ছিলেন তিনি। অবস্থা বুঝে কিংবা ব্যাটসম্যানের দূর্বলতা লক্ষ্য করে লেগ-স্পিন বোলিং করতেন। কখনোবা একই ওভারে উভয়ের সংমিশ্রণ ঘটাতেন। চমৎকারভাবে ক্যাচ মুঠোবন্দী করতেন। একটি টেস্টের উভয় ইনিংসে কিথ মিলারকে কট এন্ড বোল্ড করেন। ফলশ্রুতিতে, অস্ট্রেলীয় অল-রাউন্ডার তাকে ‘সি এন্ড বি’ ডাকনামে অভিহিত করতেন। ওজন, উচ্চতা ও শক্তিমত্তাকে কাজে লাগিয়ে যথাসম্ভব বলকে আঘাত করতেন। একবার লর্ডসের প্যাভিলিয়নে ছক্কা হাঁকান তিনি। প্রথম-শ্রেণীর সেঞ্চুরিগুলো পীড়াদায়ক বাউন্ডারির সংমিশ্রণ ছিল। এভাবেই তিনি দর্শকদের কাছে নিজের জনপ্রিয়তা অর্জন করেন।
আঠারো বছর বয়সী ব্রায়ান ক্লোজের ১৯৫০-৫১ মৌসুমের অ্যাশেজ সিরিজে প্রথম অভিষেক হয় ও দূর্বল ক্রীড়াশৈলীর কারণে দল থেকে বাদ পড়েন। ক্লোজ তার ঐ সফরের অভিজ্ঞতার বিষয়ে মত বিনিময় করলেও ব্রাউন প্রকৃতপক্ষেই কঠোর ভূমিকায় অবতীর্ণ হন। ১৯৫৮-৫৯ মৌসুমে অস্ট্রেলিয়া সফরে ব্যবস্থাপক হিসেবে ফ্রেড ট্রুম্যানের দলীয় শৃঙ্খলা ভঙ্গের অভিযোগ আনেন।
জেন কর্টিস
জেন কর্টিস (জন্ম ২১ জুন ১৯৪৮) একজন অস্ট্রেলীয় প্রাক্তন সাঁতারু। তিনি ১৯৬৪ গ্রীষ্মকালীন অলিম্পিকে মহিলাদের ৪০০ মিটার ব্যক্তিগত মেডলেতে প্রতিদ্বন্দ্বিতা করেছিলেন। তিনি তার হিটে পঞ্চম স্থানে ছিলেন এবং ফাইনালে পৌঁছাতে পারেননি।
এলেন ক্লফ
অ্যালান চার্লস ক্লফ (৯ নভেম্বর ১৯৩২ - ২০ এপ্রিল ২০২০) একজন অস্ট্রেলিয়ার রুলস ফুটবলার। ভিক্টোরিয়ায় জন্মগ্রহণকারী এই খেলোয়াড় ভিক্টোরিয়ান ফুটবল লিগে (ভিএফএল) ফুটস্ক্রে ফুটবল ক্লাবের হয়ে খেলেছিলেন। ২০১৩ সালের ২৬ জানুয়ারি তিনি অস্ট্রেলিয়ার সর্বোচ্চ বেসামরিক সম্মান 'মেডেল অব দ্য অর্ডার অব অস্ট্রেলিয়া' অর্জন করেছিলেন।
তিনি সেডন ফুটবল ক্লাবের হয়ে ওয়েস্টার্ন রিজিয়ন ফুটবল লিগে খেলেছিলেন, দলটির কোচ ছিলেন এবং আম্পায়ার হয়েছিলেন। পরবর্তীতে তিনি এই ক্লাবের কিংবদন্তি হিসাবে খেলোয়াড় ও আম্পায়ারিং উভয় ক্ষেত্রেই ক্লাবের 'হল অব ফেম'-এ স্থান পান।
কাজা বিড়ি
কাজা বিদি ভারতের কেরালার ত্রিশূরের বিড়ি ব্র্যান্ড। সংস্থাটি ত্রিশূর জেলার অবস্থিত। ব্র্যান্ডটির মালিক রাজা হ গ্রুপ। সংস্থাটি ১৯৪৮ সালে হাজি এ আব্দুল কাদের সাহেব  শুরু করেছিলেন। প্রায় ৪৫,০০০ শ্রমিক এই সংস্থায় কাজ করতেন।
বঙ্গবন্ধু হাইটেক সিটি
বঙ্গবন্ধু হাইটেক সিটি বাংলাদেশের ঢাকা বিভাগের গাজীপুর জেলার কালিয়াকৈর শহরে তথ্যপ্রযুক্তি খাতে বাংলাদেশ সরকারের উদ্যোগে নির্মীয়মান একটি অবকাঠামোগত সুবিধা প্রদানকারী উচ্চ প্রযুক্তিমূলক বাণিজ্যিক অঞ্চল। ১৯৯৯ সালে প্রথম এ ব্যাপারে আলোচনা শুরু হয়। এরপর প্রায় ১০ বছর এ ব্যাপারে কর্মকাণ্ড স্থগিত থাকে। ২০১০ সালে তথ্যপ্রযুক্তি খাতে ব্যাপক কর্মসংস্থানের মাধ্যমে বেকারত্ব হ্রাস ও আর্থ-সামাজিক সমৃদ্ধি অর্জনের লক্ষ্যে বাংলাদেশ সরকার বাংলাদেশ হাই-টেক পার্ক কর্তৃপক্ষ প্রতিষ্ঠা করে। বঙ্গবন্ধু হাইটেক সিটি হল বাংলাদেশ হাইটেক পার্ক কর্তৃপক্ষের প্রথম প্রকল্প। সব মিলিয়ে ৬টি প্রকল্প এখন নির্মাণাধীন আছে। বঙ্গবন্ধু হাইটেক সিটি-র আদি নাম ছিল "কালিয়াকৈর হাইটেক পার্ক"। পরে ২০১৬ সালে এর নাম বদলে "বঙ্গবন্ধু হাইটেক সিটি" রাখা হয়। চালু হবার পরে এখানে বহু শত কোটি মার্কিন ডলার বিনিয়োগ, বহু শত কোটি ডলারের সফটওয়্যার রপ্তানি এবং হাজার হাজার যুবকের কর্মসংস্থান হবে বলে সরকার আশা করছে।
পরিকল্পনা ও বিনিয়োগ
বঙ্গবন্ধু হাইটেক সিটিতে থাকবে বাংলাদেশের জাতীয় তথ্যভান্ডার বা জাতীয় ডেটা সেন্টার, যার নির্মাণ খরচ প্রায় ১ হাজার ৬০০ কোটি টাকা। এখানে সামিট টেকনো পলিশ লিমিটেডের ৬০ হাজার বর্গফুটের শিল্প ভবন, যুক্তরাজ্য ভিত্তিক কোম্পানি ভাইব্রেন্ট সফটওয়্যারের ভবন, বাংলাদেশ টেকনো সিটি, ইত্যাদি ভবনের নির্মাণকাজ চলছে। ২৬টি দেশী ও বিদেশী বিনিয়োগকারী তথ্যপ্রযুক্তি ব্যবসা প্রতিষ্ঠানের কাছে জমি বরাদ্দ দেওয়া হয়েছে। এখান থেকে তারা ল্যাপটপ (বহনযোগ্য কম্পিউটার), মোবাইল ফোন (বহনযোগ্য টেলিফোন), পিসি (ব্যক্তিগত কম্পিউটার) ও বিভিন্ন সহায়ক যন্ত্রাংশ (এক্সেসরিজ) তৈরি বা সংযোজন করবে। ২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন বিনিয়োগের সুযোগ পাবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। নভেম্বর ২০২১ পর্যন্ত এখানে বিভিন্ন প্রতিষ্ঠান ১২০.৭৬ মিলিয়ন মার্কিন ডলার বিনিয়োগ করেছে এবং ৪৬০ জনের কর্মসংস্থান হয়েছে। ২০২৫ সালের মধ্যে ১২৬৪.৮৪ মিলিয়ন ডলার বিনিয়োগ এবং ৪১ হাজার ২৬৯ জনের কর্মসংস্থান সৃষ্টি হবে বলে আশা করা হচ্ছে।
উৎপাদন
এই হাইটেক সিটিতে ভাইব্র্যান্ট সফটওয়্যার (বিডি) লিমিটেড ২০২১ সালের সেপ্টেম্বর মাসে মোবাইল ফোন ব্র্যান্ড নকিয়া স্মার্টফোনের প্রথম লটের উৎপাদন শেষ করেছে।
অ্যান্ড্রু জ্যাকসন
এন্ড্রু জ্যাক্‌সন (মার্চ ১৫, ১৭৬৭– জুন ৮, ১৮৪৫ ) মার্কিন যুক্তরাষ্ট্রের সপ্তম রাষ্ট্রপতি।
কৃষ্ণ অভিষেক
অভিষেক শর্মা (জন্ম ৩০ মে ১৯৮৩), তার স্ক্রিন নাম কৃষ্ণ অভিষেক দ্বারা জনপ্রিয়, একজন ভারতীয় অভিনেতা, কৌতুক অভিনেতা এবং মুম্বাই, মহারাষ্ট্রের টেলিভিশন উপস্থাপক। তিনি ভারতীয় টেলিভিশনে কমেডি সার্কাস, কমেডি নাইটস বাঁচাও এবং দ্য কপিল শর্মা শো- এর মতো কমেডি শোতে হাস্যরসের কাজের জন্য উল্লেখযোগ্য।
এছাড়াও তিনি বিখ্যাত ভারতীয় চলচিত্র অভিনেতা গোবিন্দা আহুজার ভাগিনা
আত্বীয় স্বজন
গোবিন্দা আহুজা (মামা)
বক্রকৃমি
প্রজাতি
মানবদেহে সাধারণত দুটি প্রজাতির বক্রকৃমির সংক্রমণ ঘটে থাকে। এগুলো হল Ancylostoma duodenale ও Necator americanus। তবে, Necator americanusই অধিকাংশ (৯০%) সংক্রমণের জন্য দায়ী। এদের প্রায় সব দেশেই পাওয়া যায়। তবে, উষ্ণমণ্ডলীয় দেশগুলোতে এরা বেশি সহজলভ্য।
বক্রকৃমির যেসব প্রজাতি গৃহপালিত বিড়ালকে সংক্রামিত করে সেগুলো হলো Ancylostoma braziliense এবং Ancylostoma tubaeforme। আর, বন্য বিড়াল Ancylostoma pluridentatum দ্বারা সংক্রামিত হয়।
Ancylostoma caninum সাধারণত কুকুরকে সংক্রামিত করে। তবে, এদেরকে বিড়াল এবং শিয়ালের দেহেও পাওয়া যায়। আর, গবাদি পশুর সংক্রমণের জন্য মূলত Bunostomum bovis প্রজাতির বক্রকৃমিই দায়ি।
বৈশিষ্ট্য
প্রজাতিভেদে বক্রকৃমির বৈশিষ্ট্যে ভিন্নতা লক্ষ্য করা যায়। তবে, যে দুটি প্রজাতি মানুষকে সংক্রামিত করে তাদের অঙ্গসংস্থানও প্রায় একই রকম। A. duodenale প্রজাতির কৃমিগুলো ফ্যাকাশে ধূসর বা কিছুটা গোলাপী। শরীরের অন্যান্য অংশের চেয়ে মাথাটি কিছুটা বাঁকানো, যা অনেকটা হুকের আকৃতি গঠন করে। এ কারণেই এর নাম রাখা হয়েছে হুকওয়ার্ম। A. duodenale-এর হুক শরীরের সম্মুখ প্রান্তে থাকে। এছাড়া, তাদের দুই জোড়া দাঁত সমৃদ্ধ সুগঠিত মুখ রয়েছে। পুরুষ কৃমি প্রায় ১ সেন্টিমিটার (± ০.৫ মিমি) লম্বা হয় এবং এদের কপুলেটরি বার্সা থাকে। আর স্ত্রী কৃমি অপেক্ষাকৃত বেশি লম্বা এবং মোটা হয়।
অন্যদিকে, N. americanus সাধারণত A. duodenale-এর চেয়ে খাটো হয়। এ প্রজাতির পুরুষ কৃমি সাধারণত ৫ থেকে ৯ মিমি লম্বা হয়। আর স্ত্রী কৃমি প্রায় ১ সেন্টিমিটার লম্বা হয়ে থাকে। দুই জোড়া দাঁতের পরিবর্তে N. americanus-এর মুখ বিহ্বরে থাকে একজোড়া কাটিং প্লেট।
জীবনচক্র
প্রথম পর্যায়ের লার্ভা (এল-১) সংক্রামণের অনুপযোগী থাকে। এরা একবার জমা হওয়া মাটিতে ডিম পাড়ে এবং তারপরে মাটির অণুজীবগুলো খাওয়ায় যতক্ষণ না তারা দ্বিতীয় পর্যায়ের লার্ভা (এল-২) তে পরিণত হয়। প্রথম এবং দ্বিতীয় পর্যায়ের লার্ভা র‌্যাবডিটিফর্ম পর্যায়ে (Rhabditiform stage) থাকে। প্রায় সাত দিন ধরে খাওয়ানোর পরে তারা তৃতীয় পর্যায়ের লার্ভা (এল-৩) তে পরিণত হয়; যা ফিলারিফর্ম পর্যায় (Filariform stage) হিসেবে পরিচিত। এটি হল ভক্ষণহীন ও সংক্রমণযোগ্য পর্যায়ে। ফিলারিফর্ম লার্ভা দুই সপ্তাহ পর্যন্ত বেঁচে থাকতে পারে। এগুলো গতিশীল হয়ে থাকে; এমন কি, অনেক সময় হোস্টের সন্ধানে তারা উঁচু স্থানেও চলে যায়। N. americanus লার্ভা কেবল ত্বকের মাধ্যমেই সংক্রামিত হতে পারে। তবে, A. duodenale খাবারের মাধ্যমেও সংক্রামিত হয়। লার্ভার সংক্রমণের একটি সাধারণ পথ হল খালি পায়ে চলাচলকারীদের পায়ের ত্বক। লার্ভা একবার হোস্টের দেহে প্রবেশ করতে পারলে এরপর তারা রক্ত সঞ্চালন ব্যবস্থার মাধ্যমে ফুসফুসে গমন করে। সেখানে তারা কৈশিক জালিকা ছেড়ে বায়ুথলিতে (অ্যালভিওলাস) প্রবেশ করে। তারপরে সেখান থেকে তারা শ্বাসনালীতে (ট্রাকিয়া) যায় এবং সেখানে গলাধঃকরণকৃত হয়ে ক্ষুদ্রান্ত্রে প্রবেশ করে। ক্ষুদ্রান্ত্রে লার্ভা মোল্ট প্রাপ্ত হয়ে প্রাপ্তবয়স্ক কৃমিতে পরিণত হয়; অর্থাৎ, চতুর্থ পর্যায়ে (এল-৪) প্রবেশ করে। এটি পরিপক্ব হওয়ার জন্য অন্ত্রে প্রবেশের পর পাঁচ থেকে নয় সপ্তাহ সময় নেয়।
Necator americanus-এর কারণে এক থেকে পাঁচ বছর মেয়াদি দীর্ঘস্থায়ী সংক্রমণ হতে পারে। এক্ষেত্রে, প্রথম দুই-এক বছরে অনেক কৃমি মারা যায়। আবার, কিছু কিছু কৃমির পনেরো বছর বা তারও বেশি সময় ধরে বেঁচে থাকার রেকর্ড রয়েছে। অন্যদিকে, Ancyclostoma duodenale স্বল্পস্থায়ী। এরা প্রায় ছয় মাস যাবত স্থায়ী হয়। তবে, এদের লার্ভা সুপ্ত অবস্থায় টিস্যুর মাঝে সংরক্ষিত থাকতে পারে। ফলে, মারা যাওয়া কৃমিগুলোকে প্রতিস্থাপন করার মাধ্যমে ঐ পোষক দেহে কৃমিগুলো অনেক বছর ধরে টিকে থাকতে পারে।
পোষক দেহের অভ্যন্তরে কৃমিরা সঙ্গমে মিলিত হয়। এরপর স্ত্রী কৃমিগুলো ডিম পাড়ে। এই ডিম পোষকের মলের মাধ্যমে পরিবেশে ছড়িয়ে যায় এবং চক্রটি আবার শুরু হয়। N. americanus প্রতিদিন নয় থেকে দশ হাজার ডিম পাড়ে। আর, A. duodenale প্রতিদিন পঁচিশ থেকে ত্রিশ হাজারের মতো ডিম দিতে পারে। এদের ডিম অবিচ্ছিন্ন হয়।
পরিপক্ব হওয়ার জন্য বক্রকৃমির পাঁচ থেকে সাত সপ্তাহ সময় প্রয়োজন হয়। কিন্তু সঙ্গম শুরু হতে আরো কিছু সময় লাগতে পারে। এক্ষেত্রে, মলের মধ্যে ডিম পাওয়া যাওয়ার আগেই সংক্রমণের লক্ষণগুলো প্রকাশ পেতে পারে। এটি ঘটলে, বক্রকৃমি সংক্রমণের রোগ নির্ণয় জটিল হয়ে পড়ে (কারণ, সাধারণত মলে ডিমের উপস্থিতি যাচাই করেই এ রোগ নির্ণয় করা হয়।)
ভিক্টর অসিরভাথাম
ভিক্টর অসিরভাথাম (২৫ সেপ্টেম্বর ১৯৪০ - ১১ মে ২০২১) ছিলেন একজন মালয়েশীয় স্প্রিন্টার।
ব্যক্তিগতভাবে তিনি ১৯৬৫ এবং ১৯৬৭ দক্ষিণপূর্ব এশিয়ান পেনিনসুলার গেমসে ব্রোঞ্জ পদক জিতেছিলেন। এছাড়াও তিনি ১৯৬৮ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
রিলে রেসে, তিনি ১৯৬৪ সালের গ্রীষ্মকালীন অলিম্পিকে ৪ × ৪০০ মিটার রিলেতে হিটে বাদ পড়ে যান।
তিনি ২০২১ সালের ১১ মে মারা যান।
আদানা
আদানা তুরস্কের একটি শহর, এটি তুরস্কের কৃষি, বাণিজ্য ও অর্থনীতির অন্যতম প্রধান কেন্দ্রস্থল। আদানা সেয়হান নদীর তীরে অবস্থিত। আদানা প্রদেশের প্রশাসনিক এলাকা হল আদানা শহর। এই শহরের জনসংখ্যা ১.৫ মিলিয়নেরও বেশি। জনসংখ্যার দিক থেকে আদানা তুরস্কের পঞ্চম বৃহত্তম শহর। আদানা-মেরসিন মেট্রোপলিটন এলাকার জনসংখ্যা প্রায় ২.৭৫ মিলিয়ন, এই অঞ্চল পূর্ব থেকে পশ্চিমে প্রায় ১০০ কিলোমিটার পর্যন্ত এবং উত্তর-দক্ষিণে প্রায় ২৫ কিলোমিটার পর্যন্ত বিস্তৃত। মেরসিন, তারসুস আদানা এবং জেয়হান শহর এই অঞ্চলে অবস্থিত। এটি তুরস্কের চতুর্থ বৃহত্তম মেট্রোপলিটন এলাকা এবং দেশটির অন্যতম প্রধান বাণিজ্যিক কেন্দ্র।
ইতিহাস
আদানার ইতিহাস প্রায় ৩০০০ বছর পূর্বে শুরু হয়। এই অঞ্চলে প্রাপ্ত প্রত্নতাত্ত্বিক নিদর্শনগুলো থেকে জানা যায় যে এখানে প্রাচীন প্রস্তর যুগ হতে মানুষের বসবাস ছিল। আদানার তেপেবাগ তুমুলুস এলাকায় প্রত্নতাত্ত্বিকগণ একটি পাথরের দেওয়াল এবং শহরের ধ্বংসাবশেষ খুঁজে পেয়েছেন। এগুলো নব্য প্রস্তর যুগে নির্মিতে হয়েছে। আদানাকে জিলজিয়া অঞ্চলের সবচেয়ে পুরনো শহর বলে বিবেচনা করা হয়।
সুমেরীও সভ্যতার একটি মহাকাব্যে আদানা নামের একটি অঞ্চলের খোঁজ পাওয়া যায়, এছাড়া ইরাকের প্রাচীন মহাকাব্য গিলগামেশেও আদানার উল্লেখ পাওয়া যায় তবে এ সম্বন্ধে তথ্য অত্যন্ত অযথার্থ বলে তা হতে এই শহরকে নিখুঁতভাবে শনাক্ত করা সম্ভব হয় না।
হিটিটি জাতির পাথরে খোদাইকৃত লেখা থেকে জানা যায় যে, কিযুওয়াতনা রাজ্যই প্রথম রাজ্য যা আদানাকে শাসন করেছে। ঐ সময়ে আদানার নাম ছিল আদানিয়া এবং এই অঞ্চলের অধিবাসীদের বলা হত দানুনা। ১১৯১-১১৮৯ খ্রিস্টপূর্বে মধ্যে হিটিটিদের সাথে দানুনাদের সংঘররষকালে পশ্চিম বিশ্ব থেকেও হামলা ও অধিক্রম শুরু হয়। এর ফলে একাধিক ছোট রাজ্য এই অঞ্চলের শাসনভার দখল করে। খ্রিস্টপূর্ব ষষ্ঠ শতাব্দীতে ফার্সিরা, ৩৩৩ শতাব্দীতে মহামতি আলেকজান্ডার এই অঞ্চলের শাসনভার দখল করে।
আদানার ইতিহাস অন্তর্নিহিতভাবে তারসুসের সাথে সম্পর্কযুক্ত। তাদেরকে মধ্যে প্রায় একই বৈশিষ্ট্যাবলি বিদ্যমান। এই শহর দুইটির মধ্যে দিয়ে সায়হান নদী প্রবহমান। কালের বিবর্তনে শহর দুইটির নাম পরিবর্তিত হয়েছে। রোমান সাম্রাজ্যের সময় আদানার গুরুত্ব ছিল।
এ সময় তারসুস ছিল রোমান সাম্রাজ্যের প্রধান মেট্রোপলিটন এলাকা। বিখ্যাত রাজনৈতিক নেতা পম্পেই এর আমলে আদানা জলদস্যুদের কারাগার হিসেবে ববহৃত হত। এর প্রায় কয়েক শতাব্দী পরে আদানা একটি ছোট রেল-স্টেশন হিসেবে বব্যহৃত হত। ৩৯৫ খ্রিষ্টাব্দে রোমান সাম্রাজ্যের বিলুপ্তির পর আদানা বাইজেন্টাইন সাম্রাজ্যের অন্তর্ভুক্ত হয়। ধারণা করা হয় যে রোমান সম্রাট জুলিয়ান দ্য অ্যাপোসটেটের সময়ই আদানার উন্নয়নকর্ম সাধিত হয়। বড় বড় সেতু, রাস্তা, সরকারী দালান, সেচযন্ত্র এবং প্রয়োজনীয় অবকাঠামো নির্মাণের ফলে আদানা এবং জিলিজিয়া এই তুরস্কের সবচেয়ে উন্নত এবং গুরুত্বপূর্ণ নগরে পরিণত হয়।
ভৌগোলিক বৈশিষ্ট্য
আদানা ভূমধ্যসাগরের উত্তর-পূর্বে অবস্থিত এবং চুকোরোভা সমতলীয় অঞ্চলের প্রবেশপথ হিসেবে কাজ করে, যা ঐতিহাসিকভাবে পশ্চিম বিশ্বে জিলিজিয়ান সমতলীয় অঞ্চল হিসেবে পরিচিত ছিল। এই বিস্তীর্ণ সমতলীয় ভূমি পৃথিবীর সর্বাধিক উর্বর অঞ্চলগুলোর মধ্যে অন্যতম। আদানার পশ্চিমে চুকোরোভা এবং তারসুস থেকে আগত রাস্তা আদানার তাউরাস পর্বতের সম্মুখ দিয়ে আগ্রসর হয়। রাস্তাটি বিখ্যাত জিলিজিয়ান গেটের মধ্যে দিয়ে যায়, জিলিজিয়ান গেট হল পাথুরে অঞ্চলবিশেষ। আদানা শহর সেয়হান জলাধার দিয়ে বেষ্টিত, এই জলাধারটি ১৯৫৬ সালে প্রতিষ্ঠিত হয়। এটি জলবিদ্যুৎ শক্তি দ্বারা নির্মিত হয়েছে এবং এর উদ্দেশ্য ছিল চুকোরোভা অঞ্চলের সমতলীয় ভূমিতে সেচ কর্মের জন্য পানি সরবরাহ করা। এই জলাধার হতে উদ্ভূত দুইটি সেচ প্রণালী শহরের কেন্দ্র দিয়ে পূর্ব হতে পশ্চিম দিকে অগ্রসর হয়।
জলবায়ু
আদানার জলবায়ু ভূমধ্যসাগরীয় জলবায়ুর অণুরূপ। শীতকালে এখানে উষ্ণ এবং গ্রীষ্মকালে শুষ্ক ও গরম আবহাওয়া বিরাজ করে। শীতকালে তাপমাত্রা ১৩° থেকে ১৫ °C এবং গ্রীষ্মকালে 34° থেকে 39 °C এর মধ্যে থাকে।
অর্থনীতি
আদানা তুরস্কের প্রথমদিকের শিল্পন্নোত শহরগুলো মধ্যে অন্যতম এবং বর্তমানে অন্যতম অর্থনৈতিকভাবে উন্নত শহর। সেয়হাম জলাধার নির্মাণ এবং কৃষিখাতে অন্যান্য উন্নয়ন কর্মকাণ্ডের ফলে ১৯৫০ থেকে পরবর্তিকালে এই অঞ্চলে কৃষিসহ বিভিন্ন ক্ষেত্রে উল্লেখযোগ্য উন্নয়ন সাধিত হয়। এছাড়া যোগাযোগের ক্ষেত্রে উন্নয়নের ফলে বৃহৎ শিল্প-কারখানা আদানায় গড়ে ওঠে। সেবামূলক খাত, ব্যাংকিং খাতসহ অন্যান্য খাতেও এই অঞ্চল সমৃদ্ধি লাভ করে।
চুকোরোভা অর্থনৈতিক অঞ্চলের বিপণন ও বাণিজ্যিক কেন্দ্র আদানা। আদানায় তুলা, গম, ভুট্টো, সয়াবিন, আঙ্গুর এবং বিভিন্ন ফল বিপুল পরিমাণে উৎপন্ন হয়। তুরস্কের মোট উৎপাদিত শহ্য ও সয়াবিনের অর্ধেকই আদানায় উৎপাদিত হয়। এছাড়া তুরস্কের ৩৪% চীনাবাদাম এবং ২৯% কমলা আদানায় উৎপাদিত হয়। কৃষিবিষয়ক অধিকাংশ বড় কোম্পানিগুলোর দপ্তর আদানায় রয়েছে।
আদানা একটি শিল্পন্নোত শহর এবং কৃষিবিষয়ক বৃহৎ শিল্প-প্রতিষ্ঠান এই শহরে রয়েছে। টেক্সটাইল এবং চামড়াজাত শিল্প আদানার উৎপাদন খাতের ২৯% গঠন করে। উদ্ভিজ্জ্জ তেল এবং প্রক্রিয়াজাত খাদ্য উৎপাদন শিল্পও এই শহরে উল্লেখযোগ্য পরিমাণে উপস্থিত। ২০০৮ সালের হিসেব অনুসারে তুরস্কের সেরা ৫০০ শিল্প প্রতিষ্ঠানের মধ্যে ১১ টি আদানায় অবস্থিত। মোটরগাড়ি নির্মাতা প্রতিষ্ঠান টেমসা আদানার সবচেয়ে বড় কোম্পানি যা প্রায় ২৫০০ মানুষের কর্মসংস্থান সৃষ্টি করেছে। কোম্পানিটি বার্ষিক ৪০০০ বাস তৈরি করে। আদানায় অবস্থিত মারসান-আদানা তুরস্কের সবচেয়ে বড় মারজারিন এবং উদ্ভিজ্জ্জ তৈল কারখানা। আডভানসা ইউরোপের সবচেয়ে বড় পলিয়েস্টার নির্মাণ কারখানা যাতে প্রায় ২৬৫০ মানুষ কাজ করে। আদানার শিল্প অঞ্চল, ১২২৫ হেক্টরের শিল্প এলাকায় প্রায় ৩০০ মাঝারি শিল্প প্রতিষ্ঠান অবস্থিত।
তুরস্কের দক্ষিণাঞ্চলের প্রধান বাণিজ্যিক কেন্দ্র আদানা। এখানে অনেক কর্পোরেট এবং বহুজাতিক প্রতিষ্ঠানের আঞ্চলিক সদর দপ্তর অবস্থিত। TÜYAP প্রদর্শনী এবং সমাবেশ কেন্দ্র মেলা, বাণিজ্যিক সভার আয়োজন করে। এটিই বর্তমানে চুকোরোভা অঞ্চলের বাণিজ্য বিষয়ক প্রধান সম্মেলন। আদানায় পর্যটন শিল্পও সমৃদ্ধ লাভ করছে। এখানে নতুন নতুন বিলাস-বহুল হোটেল নির্মিত হচ্ছে। হিলটন এসএ, সেয়হান, চুকোরোভা সুরমেলি হোটেলগুলো আদানার পাঁচ তারকা বিশিষ্ট হোটেল। এছাড়া সেয়হান নদীর তীরে শেরাটন হোটেল নির্মানাধীন রয়েছে।
ফরেন ডিরেক্ট ইনভেস্টমেন্ট পত্রিকা আদানাকে ২০০৬/২০০৭ সালের ভবিষ্যতের সেরা ২৫ ইউরোপিয়ান অঞ্চল-এর অন্যতম হিসেবে উল্লেখ করেছে। তুরস্কের মধ্যে কেবল কোজায়েলি এবং আদানাই এই খেতাব অর্জন করেছে, তবে কোজায়েলি অবকাঠামোর দিক থেকে আদানার চেয়ে এগিয়ে রয়েছে। জীবন-যাত্রার মান এবং মানব সম্পদ উন্নয়নের দিক থেকে কোজায়েলি এবং আদানা এই তালিকায় প্রায় অণুরূপ পয়েন্ট অর্জন করেছে।
গণমাধ্যম
আদানার গণমাধ্যম সরকারি বা বেসরকারিভাবে চালিত হয়। ইয়েনি আদানা শহরের সবচেয়ে পুরনো পত্রিকা যেটি ১৯১৮ সালে যাত্রা শুরু করে এবং এখনও কার্যকর রয়েছে। এক্সপ্রেস, টোরস, বোলগে স্থানীয় পত্রিকা যেগুলো শুধু আদানাতেই নয়, সমগ্র চুকোরোভা অঞ্চলে প্রচলিত। চুকোরোভা টিভি এ অঞ্চলের সবচেয়ে বড় প্রচার মাধ্যম। ক্যানাল এ, আকদেনিয টিভি, কেন্ট টিভি এখানকার অন্যান্য টেলিভিশন চ্যানেল। অনেক জাতীয় পত্র-পত্রিকার আঞ্চলিক সদর দপ্তর ও প্রকাশনা অফিশ আদানাতে অবস্থিত। তুরস্কের অন্যতম প্রভাবশালী পত্রিকা হুরিয়েত এই অঞ্চলের জন্য বিশেষায়িত ক্রোড়পত্র হুরিয়েত চুকোরোভা প্রকাশ করে এবং এটিই এখানকার সর্বাধিক জনপ্রিয় পত্রিকা যার প্রচার সংখ্যা প্রায় ৪৮,০০০।
কল্কি অবতার এবং মোহাম্মদ সাহেব
বইটি আবদুল হক বিদ্যার্থী কাদিয়ানী কর্তৃক লিখিত বই মুহাম্মাদ ইন ওয়ার্ল্ড স্ক্রিপচার্স (১৯৩৫) হতে সংকলিত হয়। আবদুল হক বিদ্যার্থী ছিলেন মির্জা গোলাম আহমদ কাদিয়ানীর তুলনামূলক ধর্মতত্ত্ব সংক্রান্ত বক্তব্য ও কাদিয়ানী চিন্তাধারা সম্বলিত কাদিয়ানী সম্প্রদায়ের লেখক। এতে ইসলাম ধর্মের নবী মুহাম্মাদকে হিন্দুধর্মের কল্কি অবতারের সাথে সাদৃশ্য দেখানোর পাশাপাশি বেদ ও পুরাণে মুহাম্মাদের ভবিষ্যৎবাণী থাকার দাবি করা হয়েছে। ইসলামি চিন্তাবিদ জাকির নায়েক   , মুহাম্মদ জিয়াউর রহমান আজমী সহ বিভিন্ন ইসলামি বক্তা ও লেখক তাদের তুলনামূলক ধর্মালোচনায় বিষয়বস্তুর উপর আলোচনা করেছেন   এবং একইভাবে হিন্দুধর্মগ্রন্থে ইসলামি ভবিষ্যৎবাণী থাকার কথা দাবি করেন।
বিষয়বস্তু ও বিশ্লেষণ
বইটির বিষয়বস্তু মূলত কল্কি অবতারকে মুহাম্মাদ বলে দাবি এবং হিন্দুধর্মগ্রন্থে ইসলামীয় নবী মুহাম্মাদের উপস্থিতি দাবিতে আলোচনা। এজন্য হিন্দু শাস্ত্রের সূত্র হিসেবে কল্কি পুরাণ, ভবিষ্য পুরাণ, ভাগবত পুরাণ, বেদ প্রভৃতি বেছে নেওয়া হয়েছে। হিন্দু পণ্ডিতগণ এসমস্ত দাবিসমূহের সমালোচনা এবং বিরোধিতা করেন। একটি ভারতীয় সংগঠন ‘অগ্নিবীর’ এসমস্ত দাবীর সমালোচনা করে। এছাড়া “অভ্রান্ত বৈদিক শাস্ত্রের আলোকে কল্কি অবতার (২০১৯)” বইতে কল্কি অবতারের সাথে দাবিকৃত সাদৃশ্যতার সমালোচনা পাওয়া যায়।
বইটিতে কল্কিপুরাণ হতে কল্কির সাথে যেসমস্ত সাদৃশ্যতা দেখানো হয়েছে, তার মধ্যে উল্লেখযোগ্য হচ্ছে, আচরণগত সাদৃশ্যতা। যেমন: কল্কির সর্বশেষ আগমনের সাথে মুহাম্মাদ ইসলামের শেষ নবী; কল্কির শ্বেতঅশ্ব ও তরবারি নিয়ে যুদ্ধ করার সাথে মুহাম্মাদের বিভিন্ন সময়ে যুদ্ধের সাদৃশ্যতা, প্রভৃতি। সমালোচকগণ এ ধরনের সাদৃশ্যতার বিপরীতে কল্কির সাথে মুহাম্মাদের বৈসাদৃশ্যসমূহের উদ্ধৃতি করেন। আবার বইটিতে আক্ষরিক অর্থ প্রয়োগ করেও বিভিন্ন বিষয়ে সাদৃশ্যতা থাকার কথা বলা হয়। এধরনের আক্ষরিক অর্থ প্রয়োগ দ্বারা চরিত্রদ্বয়ের সাদৃশ্যতা দেখানোকে সমালোচকগণ ভ্রান্তিমূলক এবং অর্থের ভুল প্রয়োগ বলে মনে করেন।